**Ministru kabineta noteikuma projekta “Noteikumi par Jūrmalas ostas robežu noteikšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta stāšanās laiks (500 zīmes bez atstarpēm) | Ministru kabineta noteikumu projekts “Noteikumi par Jūrmalas ostas robežu noteikšanu” nosaka, ka Jūrmalas ostas robežas tiek paplašinātas ostas attīstības programmas ietvaros. Tās mērķis ir tapt par “Zaļāko ostu Latvijā”, nodrošinot drošas navigācijas funkcijas un enkurošanās operācijas, tai pat laikā saglabājot un nekādā veidā nepasliktinot dabas lieguma teritorijas. Jūrmalas ostas robežas turpmāk nešķērsosies ar privātīpašuma robežām, iekļaus publisko ūdeņu tauvas joslu, kā arī tās tiks noliktas precīzi pa Jūrmalas pilsētas administratīvo robežu. Tajās tiks iekļauta Jūrmalas pašvaldības valdījumā esošā kuģu piestātne “Majori”, dabas lieguma “Lielupes grīvas pļavas” ūdens teritorijas, atpūtas kuģošanas un navigācijas funkciju izpildei, kā arī iekļauts ārējais reids, kas nepieciešams kuģošanas drošības nodrošināšanas nolūkā. |
| **I. Tiesību akta projekta izstrādes nepieciešamība** |
| 1. | Pamatojums | Likuma par ostām 3.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2005.gada 15.marta noteikumi Nr.193 “Noteikumi par Lielupes ostas robežu noteikšanu”. Ar 2015.gada 9.jūlija Jūrmalas pilsētas domes lēmumu Nr.278 “Par Jūrmalas ostas robežu izmaiņu projektu” pašvaldības iestādes “Lielupes ostas pārvalde” nosaukums tika mainīts uz “Jūrmalas ostas pārvalde”, lai veicinātu ostas atpazīstamību un mazinātu vietvārdu pārpratumus. Jūrmalas ostas pārvaldes izstrādātais robežu izmaiņu plāns veikts, lai ostas teritorija nešķērsojas ar privātīpašuma robežām, iekļaujot ostas robežās publisko ūdeņu tauvas joslu un lai ostas robežas tiktu noliktas precīzi pa Jūrmalas pilsētas administratīvo robežu. Jūrmalas ostas robežu plāna izmaiņu projektā, tiek iekļauta Jūrmalas pašvaldības valdījumā esošā kuģu piestātne “Majori”, Rīgas ielā 2a, Jūrmalā, kas ir nodota lietošanā-patapinājumā Jūrmalas ostas pārvaldei. Jūrmalas ostas robežā iekļautās zemes vienības ar kadastra apzīmējumiem: 1300 002 0102; 1300 002 1601; 1300 002 2506; 1300 002 2511; 1300 002 2507; 1300 002 2330; 1300 003 1118; 1300 003 1107; 1300 004 8302; 1300 005 0202; 1300 005 2207; 1300 001 1004; 1300 001 1002, kas ir saskaņā ar Jūrmalas ostas attīstības programmu 2015.-2022.gadam. Zemes vienību iekļaušanas pamatojums Jūrmalas ostas robežās:* Zemes vienība ar kadastra apzīmējumu 1300 002 0102 tiek izmantots izsmeltās Lielupes grunts/smilts novietošanai, kas pēc tam tiek izmantotas krasta kāpu aizsardzībai/stabilizēšanai Jūrmalas pludmalēs. Attīstības iespējas paredz ārējā jahtkluba/multimodālās ostas izveidi.
* Zemes vienību ar kadastra apzīmējumiem 1300 002 2506;1300 002 2511; 1300 002 2507 attīstības iespējas ir jahtklubu un publiskās piestātnes izveidošanai.
* Zemes vienību ar kadastra apzīmējumu 1300 003 1118 attīstības iespējas ir izvietot jahtu servisa angārus, jahtu ziemošanas angārus un līdzīgu infrastruktūru jahtu apkalpošanai, glabāšanai. Zemes vienības ar kadastra apzīmējumu 1300 002 2330 Lielupes ūdeņu daļa iekļauta drošas navigācijas funkcijas izpildei.
* Zemes vienībā ar kadastra apzīmējumu 1300 003 1107 un 1300 004 8302 atrodas esoši jahtklubi, kuri izmanto ostas akvatoriju.
* Zemes vienībām ar kadastra apzīmējumiem 1300 005 0202 un 1300 005 2207 teritorijai blakus atrodas Priedaines jahtklubs, kurā darbojas burāšanas skola un attīstības iespējas saistītas ar ūdenssporta aktivitāšu attīstību.
* Zemes vienībās ar kadastra apzīmējumiem 1300 001 1004 un 1300 001 1002 teritorijas attīstības iespējas saistītas ar nelielas piestātnes makšķerniekiem, piekrastes zvejas un ziemas makšķerēšanas bāzes izveidi.

Jūrmalas ostas attīstības programma ir izstrādāta plānojot reālu un spēkā esošu Jūrmalas pilsētas teritorijas plānojumam atbilstošu ostas attīstību, ir apstiprināta ar Jūrmalas ostas valdes 2015.gada 30.aprīļa lēmumu Nr.2/9/15 (protokols Nr. 2/15 p.9), Jūrmalas pilsētas domes 2015.gada 12.novembra lēmumu Nr. 443 “Par Jūrmalas ostas attīstības programmas 2015.-2022.gadam apstiprināšanu” un akceptēta Latvijas Ostu, tranzīta un loģistikas padomes 2016.gada 30.jūnija sēdē (Protokols Nr. 3, 8.punkts). Attīstības programmas izstrādes laikā tika likti pamati turpmākam ostas attīstības virzienam – jahtu tūrisma attīstībai, tādēļ ir noteikta Jūrmalas ostas attīstības vīzija – kļūt par kvalitatīvu jahtu ostas pakalpojumu sniedzēju Latvijas un ārvalstu jahtotājiem, kas veicinātu Jūrmalas pilsētā nodarbinātības un vides uzlabošanu, kūrorta un tūristu piesaistes centra attīstību un Rīgas jūras līča iekļaušanu burāšanas maršrutos un devīzi – “Zaļākā osta Latvijā”.Jūrmalas ostas robežās ietvertas Ministru kabineta 2005.gada 15.marta noteikumos Nr.193 “Noteikumi par Lielupes ostas robežu noteikšanu” iekļautās dabas lieguma “Lielupes grīvas pļavas” teritorijas**.** No lieguma kopējām teritorijām pamatā iekļauta esošās ūdens teritorijas Lielupē, kuras tiek izmantotas atpūtas kuģošanas vajadzībām šķērsojot dabas lieguma teritoriju un ir nepieciešamas drošas navigācijas funkcijas izpildei. Esošā situācija konstatē, ka ostas darbība nekādā veidā nav pasliktinājusi dabas lieguma vērtības, jo ostas darbības ietvaros papildus tiek nodrošināta ostas teritorijas uzraudzība atbilstoši normatīvajiem aktiem, tai skaitā vides aizsardzība. Jūrmalas ostas robežās iekļautā dabas lieguma daļas pieļaujamos un aizliegtos darbību veidus regulē spēkā esošie Ministru kabineta 2010.gada 16.marta noteikumi Nr.264 „*Īpaši aizsargājamo dabas teritoriju vispārējie aizsardzības un izmantošanas noteikumi*” un Ministru kabineta 1999.gada 15.jūnija noteikumi Nr.212 “*Noteikumi par dabas liegumiem*” un *īpaši aizsargājamās dabas teritorijas dabas aizsardzības plāns (https://www.daba.gov.lv/public/lat/iadt/dabas\_liegumi/lielupes\_grivas\_plavas/)*. Vienlaikus sastopamo aizsargājamo sugu aizsardzību nosaka Latvijas Republikas Sugu un biotopu aizsardzības likums. Norādāms, ka ostas teritorijā ir jāievēro normatīvie akti vides aizsardzības jomā, tostarp jāņem vērā īpaši aizsargājamo biotopu sastopamība krasta kāpu aizsargjoslā. Jūrmalas ostas teritorija ir publiski pieejama, tostarp arī piestātnes to darba laikā. Arī turpmāk publiskā pieejamība ostas teritorijā netiks ierobežota.Jūrmalas ostas robeža precizēta Priedaines un Vārnukroga pusē gar Lielupi pa uzmērīto zemes vienību kadastra robežām: 1300 001 0201; 1300 001 0401.Jūrmalas ostas robeža precizēta pēc kuģa ceļa, pa Jūrmalas pilsētas administratīvo robežu, izejot no zemes vienības ar kadastra apzīmējumu 0100 109002.Saskaņā ar Jūrmalas pilsētas domes 2017.gada 17.maija saistošajiem noteikumiem Nr.20 Jūrmalas ostas robežās tiek iekļauts ostas ārējais reids ko veido robeža ar taisnu līniju starp koordinātām A. 57º01.656’N 023º53.758’E (Buļļuciema bāka) un B. 57º01.656’N 023º56.150’E (Rīgas administratīvā robeža) un līnijas uz dienvidiem pa meridiāniem no iepriekšminētām koordinātām līdz krasta līnijai.Jūrmalas ostas robežās tiek iekļauts ostas ārējais reids, kas palielina ostas teritorijas platību tikai kuģošanas drošības nodrošināšanas nolūkā. Ārējā reida izveidē Latvijas Jūras administrācija par koordināšu noteikšanas vietām izmatojusi Jūrmalas un Rīgas pilsētu administratīvās teritorijas robežu; Jūrmalas pusē koordinātu asu līnija noteikta izmantojot drošas kuģošanas navigācijas līdzekli bāku adresē: 23.līnija 5, Jūrmalā, kas atrodas īpaši aizsargājamā dabas teritorijā dabas parkā “Ragakāpa” (*Natura2000*). Jūrmalas ostā ārējais reids paredzēts, lai nodrošinātu drošu navigāciju un enkurošanās drošību prasību izpildi, kā arī ņemot vērā dabā esošos sēkļus pretī Lielupes grīvai. |
| 3. | Projekta izstrādē iesaistītās institūcijas | Jūrmalas ostas pārvalde, Satiksmes ministrija, Latvijas Jūras administrācija, Valsts vides dienesta Lielrīgas reģionāla vides pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Jūrmalas pašvaldību, kuru administratīvajā teritorijā atrodas Jūrmalas ostas robežas.Zemju īpašnieki (valsts vai pašvaldība), kuru zeme ir ostas robežās un ūdenstilpju nomnieki, kuru iznomātās ūdenstilpju platības ir Jūrmalas ostas robežās.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izdarīt grozījumus Ministru kabineta 2010.gada 27.jūlija noteikumos Nr.704 “Noteikumi par robežšķērsošanas vietām un tajās veicamajām pārbaudēm”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru. Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Satiksmes ministrs U.Augulis

Vīza:

valsts sekretāra vietā-

valsts sekretāra vietniece Dž.Innusa

21.03.2018. 13:52

1268

Klusa 67028154

Signe.Klusa@sam.gov.lv